NOTĂ DE FUNDAMENTARE

pentru proiect de Ordonanță de urgență privind aprobarea și implementarea Programului pentru stimularea întreprinderilor mici și mijlocii „START UP NATION - ROMÂNIA“ ediția 2024 finanțat din fonduri externe nerambursabile, aferente Programului Educatie si Ocupare 2021-2027

Secțiunea 1

Titlul proiectului de act normativ

|  |
| --- |
| **Ordonanță de urgență**  **privind aprobarea și implementarea Programului pentru stimularea întreprinderilor mici și mijlocii „START UP NATION - ROMÂNIA“ ediția 2024 finanțat din fonduri externe nerambursabile, aferente Programului Educatie si Ocupare 2021-2027** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  Ministerul Economiei, Antreprenoriatului și Turismului realizează politica Guvernului în domeniul implementării proiectelor şi programelor pentru întreprinderile mici şi mijlocii, de încurajare şi de stimulare a înfiinţării şi dezvoltării acestora, implementând anual scheme de ajutor de stat și de minimis finanţate de la bugetul de stat sau din fonduri externe pentru întreprinderi mici şi mijlocii definite conform Legii nr. 346/2004 privind stimularea înfiinţării şi dezvoltării întreprinderilor mici şi mijlocii cu modificările şi completările ulterioare.  Având în vedere faptul că în Programul de Guvernare 2023- 2024 - Viziune pentru Națiune se detaliază faptul că dezvoltarea și îmbunătățirea ecosistemului antreprenorial reprezintă pilonul de bază al politicilor publice în domeniul IMM-urilor, iar scopul acestora este îmbunătățirea competitivității companiilor care, la rândul lor, contribuie la creșterea rezilienței economiei la șocuri externe și în ceea ce privește sprijinul orizontal pentru inovare, internaționalizare și dezvoltarea comunităților antreprenoriale, Ministerul Economiei, Antreprenoriatului și Turismului urmărește susținerea sectorului întreprinderilor mici și mijlocii plecând de la cele patru mari nevoi sistemice ale mediului de afaceri din România : nevoia de a crește densitatea antreprenorială, de a crește reziliența firmelor, de a încuraja creșterea în talie a firmelor și de a încuraja crearea de valoare adăugată.  **2.2 Descrierea situației actuale**  Având în vedere că unul dintre efectele economice post pandemice a constat în reducerea numărului de operatori activi pe piață și condiții mai dificile de creditare pentru startupuri, considerăm că realitatea economică actuală impune luarea unor măsuri urgente pentru dezvoltarea de noi politici publice necesare relansării economice, reducerii șomajului prin crearea de noi locuri de muncă și stimularea spiritului antreprenorial care să vizeze întreprinzătorii autohtoni, în cadrul unui program social de interes public.  Afectarea în continuare a unei mari părți a antreprenorilor României care se confruntă cu fenomenul lipsei acute de finanțare, precum și o creștere a șomajului în rândul populației, cu preponderență în rândul tinerilor de până în 30 de ani și persoanelor fizice aflate în căutarea unui loc de muncă, persoane din grupuri dezavantajate pe piața muncii, persoane inactive, antreprenori, manageri și personal angajat, prin lipsa acută de locuri de muncă din economie determină impune luarea unor măsuri urgente care să vizeze mediul antreprenorial.  De asemenea, potrivit statisticilor, în trimestrul II 2023 rata de ocupare a tinerilor a fost de 18,5%, iar rata şomajului a atins nivelul cel mai ridicat (21,2%) în rândul tinerilor.  Totodată, activităţile pe piaţa de consum şi producţie au fost grav afectate de epidemia de COVID-19 și multe IMM-uri au fost închise, de unde și necesitatea creșterii numărului de IMM-uri la nivel național prin programe care să încurajeze spiritul antreprenorial al persoanelor fizice, inclusiv prin cursuri de formare a competențelor antreprenoriale, în corelare cu cerinţele pieţei muncii, cu accent pe segmentele tinere ale populaţiei.  **2.3 Schimbări preconizate**  Prin ordonanța de urgență se stabilește cadrul general de acordare a sprijinului financiar de minimis pentru înființarea și dezvoltarea de întreprinderi mici și mijlocii prin intermediul Programului pentru stimularea întreprinderilor mici și mijlocii „START UP NATION - ROMÂNIA“ ediția 2024.  Coordonatorul Programului pentru stimularea întreprinderilor mici și mijlocii „START UP NATION - ROMÂNIA“, ediția 2024 este Ministerul Economiei, Antreprenoriatului şi Turismului, cu rol de beneficiar responsabil de inițierea și implementarea operațiunilor prevăzute de prezenta ordonanță de urgență precum și de administrator operațional al aplicației informatice, în parteneriat cu ATIMMT și STS.  Bugetul Programului pentru stimularea întreprinderilor mici și mijlocii „START UP NATION - ROMÂNIA“ ediția 2024, asigurat din fonduri externe nerambursabile aferente Programului Educație și Ocupare 2021 – 2027, este de 446.185.295,00 euro calculat la cursul Inforeuro din luna aprilie 2024, din care :   * Pilonul I Activarea potențialului anteprenorial al tinerilor cu un buget de 295.750.000,00 euro, * Pilonul II Sprijin pentru dezvoltarea anteprenoriatului în rândul persoanelor din grupul țintă cu un buget de 150.435.295,00 euro   În cadrul componentei specifice pilonului I Activarea potențialului anteprenorial al tinerilor se are în vedere asigurarea accesului la cursuri de formare în vederea dobândirii de competențe anteprenoriale pentru un număr estimat de 25.000 de persoane fizice eligibile în conformitate cu prevederile PEO 2021 -2027.  Minim 10% din persoanele fizice sprijinite pentru participarea la cursuri de formare în vederea dobândirii de competențe anteprenoriale vor fi persoane ce aparțin minorității rome. Încadrarea în categoria de persoane aparținând minorității rome se realizează pe bază de declarație pe propria răspundere.  În cadrul componentei specifice pilonului I Activarea potențialului anteprenorial al tinerilor se finanțează un număr estimat de 5.250 de înteprinderi nou înființate.  Întreprinderile vor crea prin intermediul programului un număr estimat de 10.500 de locuri de muncă.  În cadrul componentei specifice pilonului II Sprijin pentru dezvoltarea anteprenoriatului în rândul persoanelor din grupul țintă se are în vedere asigurarea accesului la cursuri de formare în vederea dobândirii de competențe anteprenoriale pentru un număr estimat de 4.600 de persoane fizice eligibile, în conformitate cu prevederile PEO 2021 -2027, care au domiciliul în regiunile mai puțin dezvoltate.  În cadrul componentei specifice pilonului II Sprijin pentru dezvoltarea anteprenoriatului în rândul persoanelor din grupul țintă se finanțează un număr estimat de 2.500 de întreprinderi nou înființate.  În cadrul întreprinderilor se vor crea un număr estimat de 5.000 de locuri de muncă.  Sprijinul financiar pentru beneficiarii de ajutor de minimis este de maxim 250.000 lei/beneficiar de ajutor de minimis și reprezintă maxim 90% din valoarea totală eligibilă a proiectului. Beneficiarul ajutorului de minimis are obligația de a asigura o cofinanțare de minim 10% din valoarea proiectului.  Totodată, beneficiarii ajutorului de minimis au obligația de a menține ocupate locurile de muncă asumate prin formularul de finanțare pentru o perioadă de minim 24 de luni de la finalizarea perioadei de implementare și nu au dreptul de a înstrăina acțiunile/părțile sociale pe perioada implementării sau sustenabilității afacerii.  Procedura de implementare a Programului se elaborează și aprobă de către MEAT în termen de 30 de zile de la data intrării în vigoare a prezentei ordonanțe de urgență și se actualizează, după caz, în conformitate cu prevederile Ghidului solicitantului – Condiții Specifice și ale schemei de ajutor de minimis elaborate și aprobate de către MIPE. Pentru implementarea Programului, MEAT va încheia acte adiționale la convenţiile de colaborare cu instituțiile de credit partenere, în vederea plății ajutorului de minimis, respectiv contracte de formare profesională cu furnizorii autorizați de cursuri de antreprenoriat.  **2.4 Alte informații \*)** |

**Secțiunea a 3-a**

**Impactul socioeconomic \*\*)**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Bugetul Programului pentru stimularea întreprinderilor mici și mijlocii „START UP NATION - ROMÂNIA“ ediția 2024 este 446.185.295,00 euro calculat la cursul Inforeuro din luna aprilie 2024, din care :  - Pilonul I Activarea potențialului anteprenorial al tinerilor cu un buget de 295.750.000,00 euro,  - Pilonul II Sprijin pentru dezvoltarea anteprenoriatului în rândul persoanelor din grupul țintă cu un buget de 150.435.295,00 euro  Beneficiile actului normativ constau în iniţierea unor programe de formare profesională în corelare cu cerinţele pieţei muncii, cu accent pe segmentele tinere ale populaţiei, face mai uşoară trecerea acestora de la sistemul de educaţie pe piaţa muncii. Acestea vor determina înființarea unor noi societăți care vor contribui, pe de o parte, la realizarea veniturilor bugetare, prin creșterea și diversificarea activităților economice astfel încât să se creeze capacităţi de producţie şi să se poată obţine produse şi servicii noi, cu consecința directă a achitării impozitelor pe profit/venitul microintreprinderilor/TVA, iar pe de altă parte, prin reducerea șomajului, ca urmare a obligativității fiecărei societăți finanțate de a crea și ocupa minim 2 locuri de muncă cu normă întreagă pentru cel puțin 24 luni, fapt ce generează impozite și taxe salariale ce se vor face venit la bugetul de stat.  **3.2 Impactul social**  În cadrul componentei specifice pilonului I Activarea potențialului antreprenorial al tinerilor se are în vedere asigurarea accesului la cursuri de formare în vederea dobândirii de competențe antreprenoriale pentru un număr estimat de 25.000 de persoane fizice eligibile.  Minim 10% din persoanele fizice sprijinite pentru participarea la cursuri de formare în vederea dobândirii de competențe antreprenoriale vor fi persoane ce aparțin minorității rome. Încadrarea în categoria de persoane aparținând minorității rome se realizează pe bază de declarație pe propria răspundere.  În cadrul componentei specifice pilonului II Sprijin pentru dezvoltarea antreprenoriatului în rândul persoanelor din grupul țintă se are în vedere asigurarea accesului la cursuri de formare în vederea dobândirii de competențe antreprenoriale pentru un număr estimat de 4.600 de persoane fizice eligibile, care au domiciliul în regiunile mai puțin dezvoltate.  **3.3. Impactul asupra drepturilor și libertăților fundamentale ale omului**  Prezentul act normativ nu se referă la acest subiect.  **3.4. Impactul macroeconomic**  **3.4.1 Impactul asupra economiei și asupra principalilor indicatori macroeconomici**  Întreprinderile vor crea prin intermediul programului un număr estimat de 10.500 de locuri de muncă în cadrul componentei specifice pilonului I Activarea potențialului antreprenorial al tinerilor si un număr estimat de 5.000 de locuri de muncă în cadrul pilonului II Sprijin pentru dezvoltarea antreprenoriatului în rândul persoanelor din grupul țintă, cu normă întreagă și cu obligativitatea menținerii acestora cel puțin 24 luni, ceea ce va genera venituri la bugetul de stat prin plata contributiilor aferente salariilor a peste 15 000 angajați.  **3.4.2 Impactul asupra mediului concurențial si domeniului ajutoarelor de stat**  Autoritatea de management pentru Programul Educație și Ocupare se autorizează să modifice programul Educație și Ocupare 2021-2027, după agrearea în prealabil a modificărilor propuse cu serviciile Comisiei Europene și să obțină aprobarea schemei de ajutor de minimis;  **3.5. Impactul asupra mediului de afaceri**  În cadrul componentei specifice pilonului I Activarea potențialului antreprenorial al tinerilor se finanțează un număr estimat de 5.250 de întreprinderi nou înființate.  În cadrul componentei specifice pilonului II Sprijin pentru dezvoltarea antreprenoriatului în rândul persoanelor din grupul țintă se finanțează un număr estimat de 2.500 de întreprinderi nou înființate.  Având în vedere dispozițiile art. 9 din Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, Ordinul ministrului economiei, antreprenoriatului și turismului nr. 545/2023, privind aprobarea Regulamentului de organizare și funcționare a Grupului pentru evaluarea impactului economic al actelor normative asupra întreprinderilor mici și mijlocii și Ordinul ministrului economiei, antreprenoriatului și turismului nr. 546/2023, privind aprobarea Metodologiei de elaborare şi aplicare a Testului IMM, nu este necesară efectuarea Testului IMM, deoarece proiectul de act normativ nu se referă la o creștere a sarcinilor fiscale și administrative ale IMM-urilor, ci are scopul de a încuraja spiritul antreprenorial al persoanelor fizice din grupul țintă.  **3.6 Impactul asupra mediului înconjurător**  Prezentul act normativ nu se referă la acest subiect.  **3.7. Evaluarea costurilor și beneficiilor din perspectiva inovării și digitalizării**  Prezentul act normativ nu se referă la acest subiect.  **3.8 Evaluarea costurilor și beneficiilor din perspectiva dezvoltării durabile**  Prezentul act normativ nu se referă la acest subiect.  **3.9. Alte informații** |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit |  |  |  |  |  |  |
| c) bugetul asigurărilor sociale de stat  (i) contribuţii de asigurări |  |  |  |  |  |  |
| d) alte tipuri de venituri  (Se va menționa natura acestora.) |  |  |  |  |  |  |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii |  |  |  |  |  |  |
| d) alte tipuri de cheltuieli  (Se va menționa natura acestora.) |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creşterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
| **4.8. Alte informații** | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Prezentul act normativ nu se referă la acest subiect.  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect  **5.3.2. Măsuri normative necesare aplicării actelor legislative UE**  Autoritatea de management pentru Programul Educație și Ocupare se autorizează să modifice programul Educație și Ocupare 2021-2027, după agrearea în prealabil a modificărilor propuse cu serviciile Comisiei Europene.  **5.4. Hotărâri ale Curţii de Justiţie a Uniunii Europene –**  Prezentul act normativ nu se referă la acest subiect  **5.5. Alte acte normative şi/sau documente internaţionale din care decurg angajamente asumate**  Prezentul act normativ nu se referă la acest subiect  **5.6. Alte informații** |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  a) menţionarea expresă dacă proiectul de act normativ este exceptat de la procedura de consultare;  b) indicarea motivelor neaplicării procedurii de participare la elaborarea actelor normative potrivit art. 6 şi art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările ulterioare:  • date privind activităţi comerciale sau financiare, publicarea acestora aducând atingere principiului concurenţei loiale;  • procedura de urgenţă utilizată, conform legii.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Prezentul act normativ nu se referă la acest subiect  **6.3. Informații despre consultările organizate cu autoritățile administrației publice locale**  Prezentul act normativ nu se referă la acest subiect  **6.4. Informații privind puncte de vedere/opinii emise de organisme consulative constituite prin acte normative**  Prezentul act normativ nu se referă la acest subiect  **6.5. Informații privind avizarea de către:**  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  **6.6. Alte informații** |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  Prezentul act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare, și a fost publicat pe pagina de internet a Ministerului Economiei, Antreprenoriatului si Turismului.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  **7.3. Alte informații** |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Prezentul act normativ nu se referă la acest subiect  **8.2. Alte informaţii**  Nu au fost identificate |

\*) Orice alte informații legate de conținutul proiectului de act normativ, care nu sunt solicitate de prezenta hotărâre, dar care se doresc prezentate în instrumentul de prezentare şi motivare, pot fi incluse în rubrica "Alte informații" din cadrul fiecărei secțiuni.

\*\*) Dacă proiectul de act normativ nu se referă la un tip de impact/subiect indicat într-o anumită secțiune și în prevederile prezentei hotărâri, atunci secțiunea respectivă rămâne necompletată. Pentru proiectele de acte normative pentru care se aplică structura inclusă în Anexa 1 este necesară detalierea a cel puțin unui tip de impact socioeconomic.

\*\*\*) Se vor completa detaliat pe toate bugetele aferente reglementate de legislaţia în vigoare, precum şi pe toate nivelele de clasificaţie bugetară necesare cu respectarea Clasificaţiei bugetare actualizate, conform prevederilor Ordinului ministrului finanţelor publice nr. 1.954/2005 pentru aprobarea Clasificaţiei indicatorilor privind finanţele publice.